SAMTEL อย่างเจ๋ง! บวกแรง 6% โบรกมองกำไรโตแกร่ง
SAMTEL อย่างเจ๋ง! บวกแรง 6% ล่าสุด ณ เวลา 15.40 น. อยู่ที่ 12.80 บาท บวก 0.80 บาท หรือ 6.67% สูงสุด 13.00บาท ต่ำสุด 11.70 บาท ด้วยมูลค่าซื้อขาย 26.31 ล้านบาท ด้าน บล.เคจีไอ (ประเทศไทย) แนะซื้อให้เป้า 13.80 บาท โดยมองกำไรโตแกร่ง
27 ม.ค. 2560

ผู้สื่อข่าวรายงานว่า ราคาหุ้นบริษัท สามารถเทลคอม จำกัด (มหาชน) หรือ SAMTEL ล่าสุด ณ เวลา 15.40 น. อยู่ที่ 12.80 บาท บวก 0.80 บาท หรือ 6.67% สูงสุด 13.00บาท ต่ำสุด 11.70 บาท ด้วยมูลค่าซื้อขาย 26.31 ล้านบาท ขณะที่ดัชนีตลาดหุ้นไทยโดยรวมลบ 0.11%

ด้าน บล.เคจีไอ (ประเทศไทย) ระบุในบทวิเคราะห์ แนะนำซื้อ SAMTEL ให้ราคาเป้าหมาย ที่ 13.80 บาท เนื่องจาก 1) คาดว่ากำไรจะเติบโตอย่างแข็งแกร่งเฉลี่ยสูงถึง 29% ในช่วงปี 2559-2560 2) ราคาหุ้นปัจจุบันมี upside ถึงราคาเป้าหมายอีก 15% 3) ยังมี upside จากโครงการอินเตอร์เน็ตหมู่บ้านที่ยังไม่รวมในประมาณการ